open-index/open-wikipedia-markdown huggingface dataset:
Parque Carrasco

**Parque Carrasco** er en by i kommunen Ciudad de la Costa i Canelones-departementet i det sørlige Uruguay. Byen har 8 628 innbyggere. 

## Geografi
Byen ligger sør i Canelones i Ciudad de la Costa, ut mot Río de la Plata.

## Befolkning
Parque Carrasco har 8 628 innbyggere *(beregning 2011)*.

Kilde:

## Referanser


## Eksterne lenker
* Canelones, offisielle sider (spansk)
* Kart over Parque Carrasco
Tim Ryan

**Timothy «Tim» Ryan** (født 16. juli 1973 i Niles i Ohio) er en amerikansk demokratisk politiker. Han representerte delstaten Ohios 17. distrikt i Representantenes hus fra 2003 til 2023.

Ryan fikk sin skolegang, først ved John F. Kennedy High School i Warren. Han tok i 1995 Bachelor-graden i statsvitenskap ved Bowling Green State University og i 2000 Doctor juris ved Franklin Pierce Law Center ved University of New Hampshire i Concord i New Hampshire. Han var representant i delstatens senat i årene 2000–2002.

Da konkgressrepresentanten James Traficant ble avsatt i 2002 etter å ha blitt dømt for kriminelle forhold, vant Ryan, som hadde vært en av Traficants medarbeidere siden midten av 1990-årene, kongressvalget med 51 prosent av stemmene og tiltrådte som kongressrepresentant i januar 2003. Han er siden blitt gjenvalgt.

4. april 2019 kunngjorde Ryan at han stilte som kandidat ved primærvalgene før presidentvalget i USA 2020. På grunn av manglende oppslutning trakk han seg fra kandidaturet den 24. oktober samme år.

## Referanser


## Eksterne lenker
* 
* 
*
Gunnar Høst

**Gunnar Fougner Høst** (1900–1983) var en norsk franskfilolog som skrev mange lærebøker.  Han var lektor og dosent ved Universitetet i Oslo fra 1930 til 1968.

## Biografi
Han var sønn av Sigurd Høst (1866–1939) og Isabella Vibe (1870–1937). Moren var barnebarn av greskfilologen Ludvig Vibe (1803–1881) som også hadde vært språklektor ved hovedstadens universitet hundre år tidligere.  Faren Sigurd var fra Flora, men var også franskfilolog som i likhet med Gunnar skrev lærebøker, foruten å være agent og venn med kunstnerne Nikolai Astrup og Edvard Munch. Gunnar var halvbror til kunsthistorikeren Inger Alver Gløersen (1892–1982).

Han var født i Kristiania, men flyttet til Bergen i 1907 og tilbake til Kristiania i 1915 da faren ble overlærer ved Kristiania katedralskole. Etter examen artium 1918 og cand.philol.grad i 1925 giftet han seg i 1931 med Else Marie Røysland (1908–1996).  

Han var lektor ved Trondheim katedralskole fra 1925 til 1927. Våren 1927 var han leder for Studentersamfundet i Trondhjem.  Så var han lektor i norsk ved Sorbonne, der faren hadde vært lektor i fransk fem år tidligere. Fra 1930 hadde han jobb ved Universitetet i Oslo der faren hadde hatt fransk lektorat frem til sin avgang i 1925. Sammen med sin læremester Peter Rokseth (1891–1945) og Charles Gobinot  (1891–1954), dannet Gunnar  «franskgruppen».  

I 1945 ble det klart at Høst måtte ta over etter avdøde Rokseth, idet den påtenkte arvtaker Carl Vilhelm Holst (1905–1947) måtte tre tilbake. Høst gikk da over fra det å være språkpedagog til å fokusere på litteraturforskning.

Gunnar Høst ble dr.philos. i 1945 på avhandlingen *L'œuvre de Jean Giraudoux*, om den franske forfatter og diplomat Jean Giraudoux. Kona tok også doktorgrad med avhandling om Hedda Gabler i 1959. De skrev lærebøker sammen, mest om fransk, slik også faren Sigurd hadde skrevet rundt århundreskiftet.  Han var i 1964 i bildet som etterfølger i professoratet (europeisk litteraturhistorie) etter Kåre Foss (1895–1967), men det gikk til Asbjørn Aarnes (1923–2013). Gunnar ble dosent i fransk litteraturhistorie i 1965 og satt i stillingen til 1968.
## Utgivelser
* 
* 
* 
:''Se digitaliserte bøker av Gunnar Høst hos Nasjonalbiblioteket

## Se også
* Fougner (slekt) for deler av farsslekta

## Referanser
Klientstat

**Klientstat** er et land som er avhengig av, og får beskyttelse fra, et annet, sterkere land. Landet som klientstaten er avhengig av kalles for «*patron*» («beskytter»). En klientstat er ofte avhengig av sin *patron* for militær sikkerhet og beskyttelse, og/eller økonomi. En klientstat er som regel mer eller mindre selvstendig og kan opprettholde en egen innenrikspolitikk, men er underlagt sin *patrons* utenrikspolitikk og sikkerhetspolitikk. Former for klientstater er blant annet klientkongedømme, satellittstat, assosiert stat, nykoloni, protektorat, vasallstat og andre betegnelser.

Ofte blir faktumet at landet er en klientstat forsøkt skjult, og kan virke som et selvstendig land. Dermed kan klientstater både være medlem av FN, eller kan være ikke-anerkjente land. 

## Eksempler fra nyere tid
De fleste moderne klientstater har vært medlemmer av FN og blitt ansett som formelt selvstendig. 
Eksempler inkluderer (*patron* i parentes):
* Panama (USA)
* Libanon (Syria)
* Øst-Tyskland (Sovjetunionen)
* Belarus og Ukraina (Sovjetunionen. Begge disse landene var medlemmer av FN som selvstendige stater, men *de facto* underlagt Sovjet). Belarus blir også fortsatt sett på som en russisk klientstat.

Ikke anerkjente eksempler:
Disse landene er land som ikke er FN-medlemmer og ikke globalt anerkjente stater. 
* Nord-Kypros (Tyrkia)
* Taiwan (USA. Taiwan er ikke medlem i FN grunnet motstand fra Kina, som anser Taiwan som deres territorium. Taiwan er avhengig av amerikansk beskyttelse).

## Se også
*Klientkongedømme

## Referanser


## Litteratur
* Kolstø, Pål (2003): «Kvasistater i internasjonal politikk», Nordisk Østforum, **17**(2), s. 151-172.
Maurizio Malvestiti

**Maurizio Malvestiti** (født 25. august 1951 i Marne di Filago i Italia) er katolsk biskop i Lodi i Italia.

Malvestiti er utdannet prest fra Bergamo og ble ordinert som prest 11. juni 1977. Han har også studert i Roma. Fra 1994 til 2009 arbeidet han ved Kongregasjonen for Østkirkene. Den 19. juni 2009 ble han undersekretær i menigheten og ble dermed privatsekretæren til de tre kardinalene Achille Silvestrini, Ignace Moussa I Daoud og Leonardo Sandri.

26. august 2014, utnevnte pave Frans ham som den nye biskop av Lodi. Han ble innviet 11. oktober 2014, av kardinal Leonardo Sandri i Peterskirken og startet i Lodi 26. oktober samme år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Kardinal Antonio Samorè (1905-1983) *1950
* Kardinal Angelo Sodano (1927-2022) *1978
* Kardinal Leonardo Sandri (1943-) *1997
* Biskop *Maurizio Malvestiti* (1953-) *2014

## Referanser


## Eksterne lenker

* Lodi Bispedømme Web
Giuseppe Merisi

**Giuseppe Merisii** (født 1938) er katolsk biskop emeritus av Lodi.

Han ble utnevnt til biskop 8. saeptember 1995 og bispeviet 4. november 1995 av kardinal Carlo Maria Martini S.J., erkebiskop av Milano; medkonsekrerende var biskop Renato Corti av Novara, og biskop Attilio Nicora av Verona.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Kardinal Carlo Maria Martini (1927-2012) *1980
* Biskop *Giuseppe Merisi* (1938- ) *1995

## Referanser
Mathias Mørkved

**Mathias Mørkved** (født 31. juli 1966 i Namsos) er en norsk forretningsmann, politiker (H) og tidligere offiser.

Han er sønn av sagbrukseier Eirik Mørkved og lærer Kari Mørkved. Faren var disponent ved Namdalsbruket og senere tømmersjef ved Van Severen & Co. i Namsos. Farfaren Mathias Mørkved var også disponent ved Namdalsbruket; hans brødre Ole, Salamon, Martin og Anders drev alle sagbruk og trelasthandel i Namdalen.

Mathias Mørkved er utdannet fra Befalsskolen for kavaleriet på Trandum og Krigsskolen på Linderud, og tjenestegjorde som offiser i Hæren frem til 1997. Siden har Mørkved vært disponent i Trønder-Bark på Namdalseid, rederisjef i Namsos Trafikkselskap og driftssjef i FosenNamsos Sjø i Namsos.

Han var medlem av Namsos kommunestyre og formannskap 1999–2003, og ble valgt til varaordfører for den samme perioden gjennom et valgteknisk samarbeid som involverte Høyre, Arbeiderpartiet, Senterpartiet, Venstre og Kristelig Folkeparti. Mørkved har vært leder i Namsos Høyre.

## Referanser
Kaori Iwabuchi

**Kaori Iwabuchi** (født 28. april 1993 i Ueda) er en japansk skihopper, som representerer Matsumoto University.

Etter flere sesonger i kontinentalcupen debuterte Iwabuchi i verdenscupen den 3. desember 2011 i Lysgårdsbakkene på Lillehammer, hvor hun kvalifiserte seg til finaleomgangen og endte på en 22.-plass.

Under Junior-VM på ski 2012 i Erzurum tok Iwabuchi gull i lagkonkurransen, sammen med Yūki Itō, Yurina Yamada og Sara Takanashi.

Hun ble tatt ut i den japanske troppen til Ski-VM 2015 i Falun, der hun kvalifiserte seg til normalbakkerennet og endte på en 36.-plass.

Under Vinter-OL 2022 i Beijing, ble hun nummer 18 i normalbakkerennet. 

## Referanser


## Eksterne lenker
*
Tara Geraghty-Moats

**Tara Geraghy-Moats** (født 12. april 1993 i West Fairlee) er en amerikansk skiløper som representerer Lebanon Outing Club.

Hun debuterte internasjonalt som skihopper i kontinentalcupen i Lake Placid 8. oktober 2005, men ble diskvalifisert. Etter at hun i 2009 pådro seg to alvorlige kneskader som gjorde at hun måtte legge opp som skihopper, fortsatte hun idrettskarrieren som langrennsløper og skiskytter. Hun har tatt flere medaljer i nasjonale juniormesterskap i langrenn, og var på USAs juniorlandslag i skiskyting fra 2011 til 2014. Hun har flere ganger deltatt i junior-VM i skiskyting, med 18.-plass som beste plassering. Skoleåret 2012/13 gikk hun på skigymnaset i Sollefteå og ble samme år svensk juniormester i skiskyting.

I 2013 gjorde hun comeback som skihopper, og sesongen 2014/15 ble hun tatt ut på USAs hopplandslag. Tara Geraghy-Moats debuterte i verdenscupen den 5. desember 2014 i Lysgårdsbakkene på Lillehammer, hvor hun akkurat ikke kvalifiserte seg til finaleomgangen med 33.-plass. Pr. desember 2015 er hennes beste resultat i verdenscupen niendeplass i Râșnov 8. februar 2015. 

Hun ble tatt ut i den amerikanske troppen til ski-VM 2015 i Falun, der hun kvalifiserte seg til normalbakkerennet og endte på en 18.-plass.

Sesongen 2018/19 vant hun kontinentalcupen i kombinert sammenlagt. Hun vant 18. desember 2020 tidenes første verdenscuprenn for kvinner i Ramsau am Dachstein.

## Referanser


## Eksterne lenker
* 
* Women's Ski Jumping USA: Tara Geraghty-Moats (besøkt 8. desember 2015)
* Valley News: Learning to Live With a Loss (8. februar 2014, besøkt 8. desember 2015)
* FIS: Ladies in the Spotlight: Tara Geraghty-Moats (USA) (1. august 2014, besøkt 8. desember 2015)
Ski-VM 2015 – Hopp stor bakke menn

**[[Ski-VM 2015]] – Hopp stor bakke menn** ble  avholdt den 26. februar 2015. Dagen før ble det avholdt kvalifisering til hopprennet.

Tittelforsvarer var Kamil Stoch, som endte på en 12. plass.

## Resultat

## Referanser
Susanna Forsström

**Susanna Forsström** (født 19. april 1995 i Lahtis) er en finsk skihopper som representerer Lahti Ski Club.

Etter to renn i kontinentalcupen debuterte Forsström i verdenscupen den 7. desember 2013 i Lysgårdsbakkene på Lillehammer, hvor hun endte på en 38.-plass.

Hun ble tatt ut i den finske troppen til Ski-VM 2015 i Falun, der hun kvalifiserte seg til normalbakkerennet, men endte sist på en 40.-plass. To dager senere deltok hun i mikslagkonkurransen, hvor hun sammen med Julia Kykkänen, Jarkko Määttä og veteranen Janne Ahonen hoppet Finland til 10.-plass, og ikke kom til finaleomgangen

## Referanser


## Eksterne lenker
*
Barbora Blažková

**Barbora Blažková** (født 23. september 1997 i Jablonec nad Nisou) er en tsjekkisk skihopper, som representerer JKL Desna.

Etter flere sesonger i kontinentalcupen debuterte Blažková i verdenscupen den 6. januar 2013 i Langenwaldschanze i Schonach im Schwarzwald, hvor hun endte nest sist på en 53.-plass. En drøy måned senere tok hun gullmedalje i lagkonkurransen under European Youth Olympic Festival i Râșnov.

Hun ble tatt ut i den tsjekkiske troppen til Ski-VM 2015 i Falun, der hun kvalifiserte seg til normalbakkerennet og endte nest sist på en 39.-plass. To dager senere deltok hun i mikslagkonkurransen, hvor hun sammen med Michaela Doleželová, Viktor Polášek og Jan Matura hoppet Tsjekkia til 11.-plass.

## Referanser


## Eksterne lenker
*
Hoogeveen

**Hoogeveen** er en kommune og by i den nederlandske provinsen Drenthe.

## Kjente personer fra Hoogeveen
*Jan Bols, skøyteløper og syklist
*Erik Dekker, profesjonell syklist
*Piet Kleine, skøyteløper
*Anna Margaretha Marina Astrid (Vivianne) Miedema, fotballspiller

## Referanser




## Eksterne lenker
*
Axel Johansson

**Axel Allan Johansson Jungeröd** (født *Axel Allan Johansson*; 23. mai 1910 i Karlstad, død 20. mai 1983 samme sted) var en svensk skøyteløper som representerte hjemlandet og klubbene Mariehovs IF og senere IF Göta.

## Personlige rekorder

## Referanser




## Eksterne lenker
* 
*  Axel Johansson på www.ISU.html.infostradasports.com sine nettsider.
*  Axel Johansson på The-Sports.org (noen resultater)
Yūka Setō

**Yūka Setō** (født 1997) er en japansk skihopper, som representerer Asahikawa Ryukoku High School.

Setō debuterte i verdenscupen den 5. desember 2014 i Lysgårdsbakkene på Lillehammer, hvor hun akkurat ikke kvalifiserte seg til finaleomgangen med en 32.-plass.

Under Junior-VM på ski 2015 i Almaty tok Setō bronse i lagkonkurransen, sammen med Nozomi Maruyama, Yurina Yamada og Shihori Oi.

Hun ble tatt ut i den japanske troppen til Ski-VM 2015 i Falun, der hun kvalifiserte seg til normalbakkerennet og endte på en 31.-plass.

Under Vinter-OL 2022 i Beijing, ble hun nummer 14 i normalbakkerennet. 

## Referanser


## Eksterne lenker
*
Aa en Hunze

**Aa en Hunze** er en kommune i den nederlandske provinsen Drenthe. Kommunen har i alt 12 dysser eller megalitt- eller storsteinsgraver fra yngre steinalders traktbegerkultur.

## Referanser




## Eksterne lenker
*
Chiavenna

**Chiavenna** er en kommune i provinsen Sondrio i Lombardia omtrent 100 km nord for Milano og omkring 40 kilometer nordvest for byen Sondrio. 31. desember 2004 bodde det i Chiavenna  innbyggere på et area på 11,1 km².

Chiavenna ligger rundt 25 km nord for Comosjøen, ved elven Mera. Byen er sentrum for Valchiavenna. Fra Chiavenna går to fjelloverganger i Alpene, benyttet allerede under Romerriket. Den ene overgangen fører nord gjennom Val San Giacomo over Splügenpasset til Chur i Graubünden. Den andre fører mot øst gjennom Val Bregaglia over Malojapasset og videre over Julierpasset til Chur.

Kommunen Chiavenna består av frazionene Campedello, Loreto, Pianazzola og San Carlo. Chiavenna grenser til kommunene Mese, Piuro, Prata Camportaccio og San Giacomo Filippo.

## Referanser


## Eksterne lenker
*
Aprica

**Aprica** er en by og en kommune med 1583 innbyggere i provinsen Sondrio i regionen Lombardia, Italia. Aprica grenser til kommunene Corteno Golgi, Teglio og Villa di Tirano.

## Referanser


## Eksterne lenker
*
Borger-Odoorn

**Borger-Odoorn** er en kommune i den nederlandske provinsen Drenthe.

## Referanser




## Eksterne lenker
* Kommunens nettside
Corporate Communications

**Corporate Communications AS** er et norsk kommunikasjonsbyrå etablert i 2011. 

Corporate Communications er organisert som et partnerskap, med rådgivere rekruttert blant annet fra norsk media. Tidligere redaktør i Finansavisen Are Slettan overtok i mars 2017 rollen som managing partner etter Ben Holan og Maria Melfald Tveten. Blant partnerne i selskapet er også Hans-Wilhelm Steinfeld. Selskapet hadde 27 ansatte i 2020.

## Referanser


## Eksterne lenker
*
Jasminum odoratissimum

***Jasminum odoratissimum*** er en sjasminart.

Den er en eviggrønn, opprett busk. Bladene er spredte, trekoblete og blankt mørkegrønne. Blomstene sitter én–fire sammen i endestilte kvaster; de er gule og dufter. Underarten *Jasminum odoratissimum* subsp. *odoratissimum* er utbredt på Madeira og på Kanariøyene unntatt Lanzarote. En annen underart, *Jasminum odoratissimum* subsp. *goetzeanum*, finnes i Tanzania og Zambia.  

*Jasminum odoratissimum* blir dyrket som potteplante, og den er også blitt brukt i parfymeindustrien.

## Litteratur
* }
* 
* 
* 

## Eksterne lenker
*
Sætrebekken

**Sætrebekken** (også kalt **Tussebekken**) er en bekk som renner fra Tussetjernet i Nordre Follo kommune ned til Dalsbekken ved Gjersjøen i Akershus fylke. Fram til 1.1.2020 dannet bekken i hele sin lengde grense mellom de tidligere Oppegård og Ski kommuner.

Bekken krysses av både Østfoldbanen og fylkesveiene 156 og 152.

## Se også
* Liste over elver i Akershus

## Referanser
Terrorangrepene i Île-de-France-regionen i januar 2015

**Terrorangrepene i Île-de-France-regionen** fant sted mellom 11.30 den 7. januar og 18.35 den 9. januar 2015 lokal tid (UTC+01.00). Det ble gjennomført en serie med fem terroristangrep i Île-de-France-regionen, og da spesielt i Paris. Angrepene drepte totalt 17 mennesker, og i tillegg de tre angriperne, og såret  22 andre, hvorav noen er kritisk såret . En femte skyting medførte ingen skadde. Gruppen som hevder de står bak angrepene, Al-Qaida på Den arabiske halvøy, hevdet at angrepene hadde vært planlagt over mange år.

## Se også
* Charlie Hebdo#Angrepet i 2015
* Terrorangrepene i Paris i november 2015

## Referanser


## Eksterne lenker
*
Gamlebyen i Shanghai

**Gamlebyen i Shanghai** (), tidligere også kjent som **«Chinese city»**, var den gamle bykjernen i Shanghai i Kina. Dent utstrekning var tidligere markert av en forsvarsmur. Gamlebyen var administrasjonssetet for det gamle Shanghai fylke. Med etableringen av konsesjonsområdene i Shanghai ble Gamlebyen bare én av byens sentrale deler, men fortsatte i lang tid som sete for byens kinesiske administrasjon.

Bymuren ble bygd i 1554, under Mingdynastiet, for å beskytte byen mot røvertokt fra japanske sjørøvere. Den var ti meter høy og fem kilometer hele veien rundt. Det eneste stedet hvor det fremdeles finnes rester etter muren er ved Dajing Ge-paviljongen**.**

Det var opprinnelig seks porter over land (med veier) gjennom muren, og det var tre vannporter (over kanaler).

Inne i Gamlebyen er Bygudens tempel, i tilknytning til Yuyuan-hagen. Med unntak av to kortere avsnitt ble bymurene fjernet i 1912, og en bred ringvei ble bygd over murfundamentene og vollgraven. Sørlige del ble kalt «Zhonghua-gaten» og nordlige del «Minguo-gaten» (til sammen blir det «*Zhonghua Minguo*», eller «Republikken Kina» på kinesisk. (Den nordlige delen ble i 1950 omnevnt til «Renmin-gaten» («Folkets gate»).

## Referanser
By Myself (sang)

***By Myself*** er en sang skrevet av Arthur Schwartz og Howard Dietz som ble gitt ut i 1937.

Ann-Margret spilte inn sangen og ga den ut på albumet *[[Songs from The Swinger and Other Swingin' Songs]]* i 1966.
I Just Want to Make Love to You

***«I Just Want to Make Love to You»*** er en bluessang fra 1954, skrevet av Willie Dixon, som ble spilt inn og gitt ut på singel med Muddy Waters og utgitt som «Just Make Love to Me» på plateselskapet Chess (*Chess 1571*), og siden utgitt på albumet *The Best of Muddy Waters* (1958). Som singel nådde sangen på fjerde plass på magasinet *[[Billboard]]s* hitliste for R&B. De som spilte og koret Waters var Little Walter på munnspill, Jimmy Rogers på gitar, Otis Spann på piano, Willie Dixon på bass, og Fred Below på trommer. Waters spilte inn sangen på nytt for albumet Electric Mud (1968).

## Andre utgivelser
Etta James spilte inn sangen og ga den ut på sitt debutalbum *At Last!* i 1960. Den ble benyttet som B-siden på singelen «At Last». I 1996 ble den utgitt som singel i egen rett i Storbritannia etter å ha blitt benyttet i en reklame for Diet Coke. James’ sangtekst er noe annerledes enn teksten til Muddy Waters’ original. Singelen kom på 5.-plass i Storbritannia og 27.-plass i Nederland.

Ann-Margret spilte inn sangen og ga den ut på albumet *[[Songs from The Swinger and Other Swingin' Songs]]* i 1966.

Bo Diddley, Muddy Waters, og Little Walter spilte inn sangen for *[[Super Blues]]* i 1967.

Sangen har også blitt spilt inn av Freddie King, The Rolling Stones, Adele, Willie Dixon, Barbara Dane, Chuck Berry, The Sensational Alex Harvey Band, The Grateful Dead, Buddy Guy, Mungo Jerry, The Kinks, Shadows of Knight, Robben Ford, Rod Stewart, Van Morrison, Lou Rawls, The Righteous Brothers, The Yardbirds, The Animals, Janis Siegel, Black Sorrows, Meat Puppets, Cold Blood, April Wine, Louise Hoffsten, Lee Aaron, Saxon, Cold Sweat, Nanette Workman, Jimmy Smith, Smith, Johnny Kidd & the Pirates, James Blood Ulmer, Junior Wells, Memphis Slim, Johnny Otis, Paul Rodgers, The New Orleans Radiators, Eddy Clearwater, Thornetta Davis, Botafogo, Louise Hoffsten, Tom Petty and the Heartbreakers og Cash McCall.

## Referanser


## Eksterne lenker
* Sangtekst hos *MetroLyrics*
Parlamentsvalget i Israel 2015

**Valget i Israel 2015** var et valg til Israels nasjonalforsamling Knesset som ble avholdt 17. mars 2015. Valget ble holdt etter at Tzipi Livni og Yair Lapid ble sparket fra koalisjonsregjeringen i starten av desember 2014.

Valgdeltakelsen var på 72,3%, det høyeste siden valget i 1999, da valgdeltakelsen var på 78,7%.

Sittende statsminister Benjamin Netanyahus parti Likud ble valgets vinner, og fikk en fjerdedel av mandatene. Det forventes at han vil danne en regjering sammen med de andre partiene på høyresiden, selv om president Reuven Rivlin har uttalt at han ønsker seg en storkoalisjon mellom Likud og Sionistunionen.

## Før valget

Siden forrige valg har Knesset satt opp sperregrensa, fra 2% til 3,25%. Dette har ført til at blant annet de arabiske partiene har gått sammen i en valgallianse. Kadima, som hadde statsministeren fra 2005 til 2009, stiller ikke til dette valget.

Det israelske arbeiderpartiet har gått inn i en allianse med Tzipi Livnis parti Hatnuah. Arbeiderpartiets partileder Yitzhak Herzog er statsministerkandidat for denne sentrum-venstre-alliansen, som kaller seg Sionistunionen.

## Knesset før valget

## Valgresultat

## Referanser


## Eksterne lenker
* 
*  Valgresultater
Forebygging

**Forebygging** kan vise til:

* Profylakse
* Prevensjon
* Kriminalitetsforebygging
* Forebygging.no en kunnskapsbase hos Helsedirektoratet
Zdeňka Pešatová

**Zdeňka Pešatová** (født 18. januar 1999 i Jablonec) er en tsjekkisk skihopper, som representerer JKL Desná.

Pešatová debuterte i kontinentalcupen den 18. januar 2015 i Falun, hvor hun endte på en 3.- og 5.-plass i rennene. Tolv dager senere tok hun bronse i lagkonkurransen i Vinter-EYOF 2015 i Vorarlberg.

Hun ble tatt ut i den tsjekkiske troppen til Ski-VM 2015 i Falun, der hun akkurat ikke klarte å kvalifisere seg til normalbakkerennet med en 31.-plass.

Pešatová debuterte i verdenscupen i skihopping den 12. desember 2015 i Nizjnij Tagil i 2015/16-sesongen.

Hun deltok i Vinter-OL for ungdom 2016 på Lillehammer, der Pešatová endte på 10.-plass i normalbakken og 7.-plass i mikslagkonkurransen.

Pešatová ble tatt ut i den tsjekkiske troppen til Ski-VM 2019 i Seefeld. Først deltok hun i lagkonkurransen for kvinner, på lag med Marta Křepelková, Štěpánka Ptáčková og Karolína Indráčková, før hun dagen etterpå forsøkte å kvalifisere seg til normalbakkerennet, men endte akkurat utenfor topp 40 i kvalifiseringen.

## Referanser


## Eksterne lenker
*
Alf Richard Kraggerud

**Alf Richard Kraggerud** (født 29. oktober 1969) er en norsk fiolinist, dirigent og musikkpedagog fra Oslo.

Alf Richard Kraggerud begynte å undervise sin lillebror Henning Kraggerud i en alder av 13 og fullførte pedagogikkstudier på Barratt Due musikkinstitutt i 1991. Han har senere studert fiolin og direksjon ved Royal Academy i London. Han var en kort tid førstefiolinist ved Kringkastingsorkestret og i 1999 ble han leder for Unge Talenter ved Barratt Due musikkinstitutt hvor han nå er prorektor. 

I 1994 stiftet han Valdres Sommersymfoni, et kurs og en festival som i 2014 har vokst til å Nord-Europas største kurs for klassiske musikktalenter. 
Han er mest kjent som fiolinpedagog og har vært læreren til flere av Norges mest kjente fiolinister i dag. Kraggerud fikk Lindemanprisen i 2017.

## Referanser


## Kilder
* Alf Richard Kraggerud bio
* Astona Summer Academy

## Eksterne lenker
*
Al-Hasakah

**Al-Hasakah** (assyrisk: ܚܣܟܗ, arabisk: الحسكة, *Al Ḥasaka*, kurdisk: *Hesîçe*) er en by som er det administrative senteret i guvernementet Al-Hasakah helt nordøst i Syria. Med et folketall på 188&nbsp;160 innbyggere er Al-Hasakah en av de ti største byene i Syria og den største i guvernementet. 

Al-Hasakah har en blandet befolkning med kurdere,  arabere, assyrere og armenere. Elven Khabur renner gjennom Al-Hasakah og resten av guvernementet.

## Historie

Syriske arkeologer gravde i 2007 og 2008 i den 2,5 hektar store Citadellhaugen i byens midte, i det til da underste kjente sjiktet fra nyassyrisk tid. I haugen var rester av en bysantinsk kirke fra 400-tallet, over dette var det rester fra tidlig islamsk tid.

På osmansk tid var byen ubetydelig. Den moderne bosetting oppstod rundt en fransk militærpost som ble anlagt i april 1922. Ved den tyrkiske forfølgelse og fordrivelse av armenerne slo mange av flyktningene seg etterhvert ned i al-Hasakah, slik at stedet på 1920-tallet raskt utviklet seg til en virkelig by. I løpet av det neste tiåret kom det mange kristne arameere hit og fremfor alt til nye landsbyer langs elven - de var flyktet fra Irak etter Semile-massakren. 

De franske styrker var den gang stasjonert på Citadellhaugen. I 1942 hadde al-Hasakah 7835 innbyggere, flere skoler, to kirker og en bensinstasjon. På 1950-tallet vokste byen og ble administrasjonssentrum. Irrigasjonsprosjekter gav byene Qamishli og al-Hasakah et økonomisk oppsving fordi det ble anlagt mange bomullsplantasjer. Senere har oljeboring også gitt økonomisk vekst gjennom oljefeltene Qarah Shuk og Rumaylan.

## Galleri

Fil:Assyrian Church of the East parish in al-Hasakah.jpg|En assyrisk kirke i Al-Hasakah
Fil:St George cathedral - Hassaké, Syria - كاتدرائية مار جرجس.jpg|St. Georg-katedralen


## Referanser
Institutt for medisinske basalfag

**Institutt for medisinske basalfag** (IMB) er ett av tre institutter ved Det medisinske fakultet ved Universitetet i Oslo.

IMB består per 2015 av fire avdelinger:
*Avdeling for biostatistikk
*Avdeling for ernæringsvitenskap
*Avdeling for medisinsk atferdsvitenskap
*Avdeling for molekylærmedisin 

IMB koordinerer det femårige masterprogrammet i klinisk ernæring, samt deler av profesjonsstudiet i medisin. 

Instituttet ledes til daglig av instituttleder Lene Frost Andersen, med instituttrådet som viktigste rådgivende organ.

## Referanser
Institutt for helse og samfunn

**Institutt for helse og samfunn** (HELSAM) er ett av tre institutt under Det medisinske fakultet ved Universitetet i Oslo.

HELSAM består av de tidligere enhetene «Institutt for allmenn- og samfunnsmedisin», «Institutt for helseledelse og helseøkonomi» og «Institutt for sykepleievitenskap og helsefag». Instituttet består per 2023 av seks avdelinger:
*Avdeling for allmennmedisin
*Avdeling for samfunnsmedisin og global helse
*Avdeling for tverrfaglig helsevitenskap
*Avdeling for helseledelse og helseøkonomi
*Senter for medisinsk etikk
*Avdeling for folkehelsevitenskap

HELSAM er ansvarlig for koordinering av bachelorprogrammet i Helseledelse og helseøkonomi, åtte masterprogram og deler av profesjonsstudiet i medisin (allmennmedisin, samfunnsmedisin, samt faget Kunnskapshåndtering, ledelse og kvalitetsforbedring (KLoK)). 

Instituttet ledes til daglig av instituttleder Elin Olaug Rosvold, med instituttrådet som viktigste rådgivende organ.

## Referanser


## Eksterne lenker
*
Anastasija Barannikova

**Anastasija Anatoljevna Barannikova** (; født **Gladysjeva** () 27. november 1987 i Perm) er en russisk skihopper, som representerer Sdyushor Start Tssp Dinamo.

Etter flere sesonger i kontinentalcupen debuterte Barannikova i verdenscupen den 3. desember 2011 i Lysgårdsbakkene på Lillehammer, hvor hun med startnummer 1 endte sist på en 46.-plass.

Hun ble tatt ut i den russiske troppen til Ski-VM 2015 i Falun, der hun kvalifiserte seg til normalbakkerennet og endte på en 35.-plass.

## Referanser


## Eksterne lenker
*
Sigurd Høst

**Sigurd Høst** (født 22. januar 1866 i Flora, død 21. august 1939 i Oslo) var en norsk franskfilolog som ga ut flere lærebøker i fransk og historie. Han samarbeidet blant annet med Adam Fredrik Trampe Bødtker (1866–1944).

Etter eksamen i filologi 1891 var han lærer i Kristiania før han i 1900 flyttet til Bergen som adjunkt ved Bergen katedralskole.  Fra 1907 var han overlærer  ved Kristiania katedralskole, 1921–22 ble tilbrakt ved det franske universitetet Sorbonne, far 1923 til 1926 virket han som lektor i fransk ved Universitetet i Oslo og fra 1925 til 1937 underviste han historie ved Pedagogisk seminar.

Han var sønn av  Ude Jacob Høst (1834–1918) og Lorentze Schulrud (1837–99). Faren var født i Danmark, men var distriktslege i Bergen i 1859 på den tiden Sigurd ble født. Senere var han distriktslege i Moss fra 1880 til 1903, der man i dag finner «Høstegården» i Kongens Gate 27.

Sigurd giftet seg i 1897 med Isabella Vibe (1870–1937). Kona var barnebarn av greskfilologen Ludvig Vibe (1803–1881) som hadde vært språklektor ved hovedstadens universitet fra 1830-tallet.  De var far til franskfilologen Gunnar Høst (1900–1983) og ble dermed svigerforeldre til Ibsenkjenneren Else Høst. Selv var Sigurd også Ibsenkjenner med flere avhandlinger utgitt på 1920-tallet. Sigurd ble stefar til kunsthistorikeren Inger Alver Gløersen (1892–1982) som kona (Isabella) hadde fra sitt første ekteskap med adjunkt Johan Ludvig Alver (1848–1897) som igjen var broren til forfatteren Amalie Skram (1846–1905).

Stedatteren utga biografier om nevnte Astrup, Munch og Skram. Høst hadde vært salgsagent og nær venn med kunstnerne Nikolai Astrup og Edvard Munch. Det var mellom 1913 og 1916 at Edvard holdt seg ved Grimsrød gård på Jeløy utenfor Moss, at Sigurd var innom og de ble kjent.
## Premier
* H.M. Kongens gullmedalje for en avhandling om Ludvig Holberg som historiker 1912
## Utgivelser
* 
* 
* 
* 
* 
* 
## Se også
* Fougner (slekt) for farsslekta
* Digitaliserte bøker av Sigurd Høst hos Nasjonalbiblioteket, samt digitaliserte brever mellom Høst og Astrup.
## Litteratur
* 
## Referanser
Theodelinda

**Theodelinda** (født ca 570, død 22. januar 627) var dronning av langobardene fra 590 til 616 og fortsatte som regent for sin mindreårige sønn Adaloald fra 616. Hun var datter av kong (eller hertug) Garibald I av Bayern og hans hustru Waltrada. Waltrada var datter av den tidligere langobardiske kong Wacho og tilhørte det letingiske dynasti.

## Ekteskap
Hun ble gift, først i 589 med Authari, konge av langobardene og sønn av den forrige kongen Cleph. Authari døde allerede i 590 etter å ha regjert i bare atten måneder. Theodelinda hadde på den korte tiden oppnådd stor popularitet blant langobardene, og til forskjell fra gammel sedvane beholdt hun dronningtittelen etter at Authari døde. I tillegg fikk hun selv velge seg en ny ektefelle og valgte i november 590 Autharis fetter Agilulf som var hertug av Torino. Agilulf ble kronet til konge i 591.  

## Religionsstriden
Theodelinda bekjente seg til den pavelige ( katolske) kristendommen som baserte seg på den nikenske trosbekjennelse, i motsetning til flertallet av langobardene og også deres tidligere konger som bekjente seg til arianismen eller den arianske kristendommen. Hun lyktes i å få Agilulf til å konvertere til katolisismen, og fikk bygd flere kirker og kloster som ble viet til Johannes døperen, blant annet katedralen i Monza og det første dåpskapellet i Firenze. 

Kongeparet fikk sønnen Adaloald i 602. Pave Gregor I den store var til stede ved sønnens dåp, og han støttet Theodelindas arbeid for å få langobardene til å konvertere til den katolske troen. Adaloald ble hyllet som medregent i 604 og overtok som konge da Theodelindas ektemann Agilulf døde i 616. Adaloald ble senere sinnssyk og avsatt i 626.

Theodelinda og Agilulf hadde også datteren Gundeberga (f. 605) som ble gift med Arioald, en langobardisk adelsmann fra Torino. Arioald sto i spissen for å få avsatt sin svoger i 626, og lot seg selv hylle som konge samme år. Gundeberga og Arioald var tilhengere av arianismen, og religionsstriden kan ha vært viktig i maktkampen.

Theodelinda døde i januar 627 eller 628 og hennes sarkofag står i Theodelinda-kapellet i San Giovanni-katedralen i Monza. Hun er helligkåret av Den katolske kirke og hennes minnedag er 22. januar.

## I kunsten
Historien om dronningen og hennes forbindelse med den berømte lombardiske jernkronen blir fortalt i fresker malt i Theodelinda-kapellet i katedralen i Monza, malt av Ambrogio og Gregorio Zavattari i 1444.

## Referanser


## Eksterne lenker
* Queens of Italy-Women in Power in Medieval Italy: Theodelinda 
* ''Origo Gentis Langobardum'', engelsk og latinsk tekst
* Paulus Diaconus, ''Historia Langobardum'', engelsk tekst
Ski-VM 2015 – Kombinert stor bakke/10 kilometer

**[[Ski-VM 2015]] – Kombinert stor bakke/10 kilometer** ble holdt den 26. februar.  Hoppdelen skulle arrangeres kl. 1000 og langrennsdelen skulle arrangeres kl. 1600

## Resultater

### Hopp
Hoppdelen av kombinertrennet startet kl. 10:00.

### Langrenn
Langrennsdelen startet kl. 15:15.

1Tino Edelman og Eric Frenzel samme tid, men Edelman dømt foran.

## Referanser
Paris–Roubaix 2015

**Paris–Roubaix 2015** var den 113. utgaven av sykkelrittet Paris–Roubaix. 2015-utgaven gikk av stabelen 12. april, strakk seg over 253&nbsp;km, fra Compiègne til velodromen i Roubaix, og inneholdt 27 brosteinspartier på til sammen 52,7&nbsp;km. Dette er 1,6&nbsp;km mer enn i 2014. Samme løype ble syklet i 2013. Det ble vunnet av John Degenkolb foran Zdeněk Štybar og Greg Van Avermaet.

Alexander Kristoff deltok for sjette gang og tok 10.-plass, mens Kristoffer Skjerping fikk sin debut i rittet.

## Lag
I tillegg til de 17 UCI WorldTour-lagene ble 8 andre lag invitert til å delta:

## Resultater

## Referanser




## Eksterne lenker
* 
*
Kiki Prytz Wilhelmsen

**Kiki Prytz Wilhelmsen** (født 1955) er en norsk tekstilkunstner, tidligere bosatt i Bergen, nå bosatt i Trondheim.

Wilhelmsens tekstilkunst er blitt beskrevet som fargerik, og hun sier selv at hun helst arbeider med enkle, repeterende mønstringer hvor hva hvert enkelt mønsterelement forestiller, ikke er viktig, de blir bare et middel til å bygge opp flater hvor hun ved hjelp av fargekontraster og -overganger forsøker å skape en illusjon av tredimensjonalitet.

I mange år arbeidet hun med stofftrykk, etterhvert i kombinasjon med broderi, og i de seinere årene er arbeidene primært utført i broderi. Hun har utdannelse fra Statens høgskole for kunsthåndverk og design i Bergen (1976–80). Hun er blant annet innkjøpt av Norsk kulturråd (1983, 2004),  Vestlandske kunstindustrimuseum (1985), Nordnorsk Kunstmuseum (1988), St. Olavs hospital (2006), Trondheim Kunstmuseum (2007) og Innkjøpsfondet for norsk kunsthåndverk (2009). Hun har mottatt flere stipender; blant annet Statens reise- eller studiestipend (1989, 1998), Statens 3-årige arbeidsstipend (2004–2006), Norske Kunsthåndverkeres fordypningsstipend (2008) og ble tildelt Statens Garantiinntekt fra 2010. Hun har vært engasjert i flere kunstprosjekt/formidlingsprosjekt for barn og unge både på Agder, Hedmark og i Trøndelag, og har utført en rekke offentlige utsmykkinger, i Bergen, Tromsø, på Sørlandet og i Trondheim.

Gjennom årene har Wilhelmsen deltatt på en rekke kollektiv- og gruppeutstillinger; blant annet på Norske Kunsthåndverkeres Årsutstilling (1981, 1984, 2012), Tendenser Galleri F 15 i Moss (1989), Hå gamle prestegard (1992), Sunnhordlandsutstillingen (1986 og 1993), Trøndelagsutstillinga (2007), The 14th/16th Minitextile Exhibition, Bratislava (2012, 2014) og The 5/6/7th Riga International Textile and Fiber Art Triennial, Latvia (2015, 2018,2023). Hun har hatt separate utstillinger på Nordenfjeldske kunstindustrimuseum (1997, 2009), på Trøndelag Senter for Samtidskunst (2004), Galleri Elvetun (2011) og på Østfold Kunstnersenter (2013).

Kiki Prytz Wilhelmsen er medlem i Norske kunsthåndverkere og Norske Tekstilkunstnere.

## Referanser
Villa Felicidad

**Villa Felicidad** er en by i kommunen Progreso i Canelones-departementet i det sørlige Uruguay. Byen har 1 344 innbyggere. 

## Befolkning
Villa Felicidad har 1 344 innbyggere *(beregning 2011)*.

Kilde:

## Transport
 Ruta 5 forbinder Villa Felicidad med Juanicó, Canelones, Florida og Rivera.

## Referanser


## Eksterne lenker
* Canelones, offisielle sider (spansk)
* Kart over Villa Felicidad
Njalla

**Njalla** (nordsamisk) eller **njalle** (sørsamisk) er en form for stabbur. Det sto på en trestamme på 2–3 meters høyde, eventuelt på en struktur av flere stammer. Dette skulle hindre dyr i å ta seg inn til maten.

## Kilder
* Norsk Folkemuseum: Sameplassen
Seis Hermanos

**Seis Hermanos** er en by i kommunen Toledo i Canelones-departementet i det sørlige Uruguay. Byen har 622 innbyggere. 

## Befolkning
Seis Hermanos har 622 innbyggere *(beregning 2011)*.

Kilde:

## Transport
 Ruta 6 forbinder Seis Hermanos med San Bautista, Chamizo, Sarandí del Yí og Vichadero.

## Referanser


## Eksterne lenker
* Canelones, offisielle sider (spansk)
* Kart over Seis Hermanos
Kristna Värdepartiet

**Kristna Värdepartiet** er et svensk politisk parti med kristen profil. Deres viktigste sak er totalforbud mot abort.

Ved riksdagsvalget 2014 fikk partiet  stemmer (0,06 %). De deltok også i landstingsvalget og kommunevalgene. I 2018 ble det  stemmer (0,05 %).

## Referanser


## Eksterne lenker
*
Kåre Hunnestad

**Kåre Reinhard Hunnestad** (1927–2019) var en norsk politiker (KrF) og skolemann fra Vikna.

Han vokste opp på Hunnestad på Ytter-Vikna som sønn av kjøpmann Harald Hunnestad og Ingerda Bygnes. Han giftet seg i 1953 med kjøpmannsdatteren Anne Margrethe Skillingstad. Kåres fetter Steinar Hunnestad (1922–1992) var forkynner og hjemmesekretær i Norsk Luthersk Misjonssamband.

Han underviste ved grendeskolen på hjemstedet i fire år før han tok eksamen ved Nesna lærerskole i 1957. Han var så lærer i Namsos og senere i Røyrvik. Hunnestad var skolesjef i Røyrvik kommune 1966–1978 og i Overhalla kommune 1978–1994.

Hunnestad var medlem av Røyrvik kommunestyre i 16 år og ordfører i Røyrvik 1964–1967, medlem av Nord-Trøndelag fylkesting 1964–1967 og 1972–1979, medlem av fylkesutvalget 1976–1979, medlem av fylkesskolestyret i 10 år samt formann i fylkeskulturstyret 1980–1981. Han var vararepresentant til Stortinget fra Nord-Trøndelag 1977–1981, valgt på en fellesliste av Kristelig Folkeparti og Høyre. Hunnestad var formann i Overhalla KrF og stilte som førstekandidat i 1983, men ble ikke valgt inn i kommunestyret.

Kåre Hunnestad ble tildelt Kongens fortjenstmedalje i sølv og Norsk Kommuneforbunds hederstegn i 1993.

## Referanser


## Eksterne lenker
*
Løypeveien (Oslo)

**Løypeveien** (1A–B, 2A–C) er en vei på Oppsal i bydel Østensjø i Oslo. Den går fra Vetlandsveien til Skøyenåsveien.

Navnet ble vedtatt i 1955.

I veien er et par blokker fra 1954–56 i OBOS-borettslaget Vetlandsveien.

## Referanser


## Kilder
*  

## Eksterne lenker
*
Ewelina Marcisz

**Ewelina Marcisz** (født 2. februar 1991) er en polsk langrennsløper som konkurrerte under Ski-VM 2015.
Hun deltok på det polske laget som ble nummer 5 på kvinnestafetten. Individuelt var beste resultat en 27.-plass på 15&nbsp;km skiathlon.

## Referanser


## Eksterne lenker
*
Nabil Bahoui

**Nabil Bahoui** (født 5. februar 1991) er en svensk fotballspiller som spiller for den qatarske klubben Qatar SC.

Bahoui kom til AIK før 2013-sesongen. 

Han er av marokkansk opprinnelse. Bahoui vokste opp i Västerstorp i Stockholm og startet karrieren i Mälarhöjdens IK.

## Referanser


## Eksterne lenker
*
Skuronnveien (Oslo)

**Skuronnveien** (1–59, 2–64) er en vei på Manglerud i bydel Østensjø i Oslo. Den går fra Treskeveien til Plogveien.

Navnet ble vedtatt i 1959 og føyer seg inn i en rekke med landbruksrelaterte veinavn i området.

Veien har rekkehus i Abellund borettslag.

## Kilder
* 

## Eksterne lenker
*
Tokeruddalen (Oslo)

**Tokeruddalen** er en vei på Stovner (bydel Stovner) i Oslo. Den går nordover fra Fossumveien til Vestlisvingen og Martha Tynes' vei.

105 er eneste nummer i bruk.

## Referanser


## Kilder
* 

## Eksterne lenker
*
Martha Tynes’ vei (Oslo)

**Martha Tynes’ vei** er en vei på Vestli i bydel Stovner i Oslo. Den går nordøstover som blindvei fra et kryss med Tokeruddalen og Vestlisvingen og ender i en snuplass.

Veien fikk navn i 1972 etter lokalpolitikeren Martha Tynæs.

Plassen Vestli (gnr./bnr. 98/18), som har gitt navn til området, lå nær denne veien.

## Referanser


## Kilder
* 

## Eksterne lenker
*
Villa San Cono

**Villa San Cono** er en by i kommunen Las Piedras i Canelones-departementet i det sørlige Uruguay. Byen har 137 innbyggere. 

## Befolkning
Villa San Cono har 137 innbyggere *(beregning 2011)*.

Kilde:

## Referanser


## Eksterne lenker
* Canelones, offisielle sider (spansk)
* Kart over Villa San Cono
Martin Borrebekkens vei (Oslo)

**Martin Borrebekkens vei** (1–45, 2–38) er en vei på Brobekk i bydel Bjerke i Oslo. Den går fra Økernveien til Nordalveien.

Veien fikk navn i 1956 etter Martin Borrebekken (1819–94), som arbeidet på Grorud skysstasjon og etterhvert ble bestyrer på Linderud. Han bodde på Borrebekken, som fortsatt bebos av etterkommerne.

Veien har blokker i Økernbråten borettslag.

## Referanser


## Kilder
* 

## Eksterne lenker
*
Martin Skatvedts vei (Oslo)

**Martin Skatvedts vei** (1–29, 2–32) er en vei på Kalbakken i bydel Grorud i Oslo. Den begynner og slutter i Nedre Kalbakkvei, og går på nordvestsiden av denne.

Veien fikk navn i 1952 etter Martin Skatvedt (1893–1948), som eide Nedre Kalbakken gård.

I veien er småhus i Nedre Kalbakken borettslag (på vestsiden) og blokker i Bjerkehaugen borettslag (på østsiden), alt fra begynnelsen av 1950-årene.

## Kilder
* 

## Eksterne lenker
Byggebransjens våtromsnorm

**Byggebransjens våtromsnorm** er en frivillig norm som tilsier hvordan bad og våtrom skal bygges. Det er byggteknisk forskrift («TEK») som er forskriften og sier hvilke minimumsstandarder et våtrom skal ha. Våtromsnormen er antatt å oppfylle et høyere nivå enn nivået til byggteknisk forskrift på våtrom. Våtromsnormen administreres av Fagrådet for våtrom (FFV), som i samarbeid med SINTEF utarbeider forslag til løsninger ved bygging av våtrom. 

Våtromsnormen er ikke lovfestet. Det er en veiledende oppskrift for hvordan våtrom kan og bør oppføres for å være i overensstemmelse med reglene i byggteknisk forskrift. 

Selv om våtromsnomen ikke er lovfestet, er det vanlig at håndverker og forbruker avtaler at våtromsnormen skal følges ved oppussing eller oppføring av våtrom. Dette blir da en del av avtalen mellom partene. 

Våtromsnormen gir forbruker krav på bedre dokumentasjon på hvordan våtrommet er oppført enn det som følger av byggteknisk forskrift. Dokumentasjonskravet omfatter tegninger av faktiske løsninger som er brukt, beskrivelse av faktiske løsninger, produktbeskrivelser av synlige produkter på våtrommet, dokumentasjon på bruk og vedlikehold samt kontrolldokumentasjon.

## Historikk
Våtromsnormen kom inn i byggebransjen da det oppsto alt for mange vannskader i norske bygninger. Det var i starten lagt opp til at alle som skulle bygge våtrom måtte være kurset i våtromsnormen, men dette ble ikke et krav. Per 2015 er våtromsnormen en frivillig ordning.

## Utdannelse
Utenom forslag til løsninger for å bygge våtrom holder Fagrådet for våtrom kurs for håndverkere.

## Materialer
Fagrådet for våtrom godkjenner også produkter som kan brukes på våtrom i Norge.

## Se også
* Rør-i-rør systemet

## Referanser
Semile-massakren

**Semile-massakren** (syrisk-arameisk: ܦܪܡܬܐ ܕܣܡܠܐ eller ܦܪܸܡܬܵܐ ܕܣܡܹܠܹܐ *Premta d-Simele*) i 1933 (7. august - 11. august) kostet mange tusener assyriske kristne livet. Massakrene har sitt navn etter den særlig hardt rammede landbyen Semile, men det var mange landsbyer som ble rammet.

## Bakgrunn
I 1933 opphørte det britiske folkeforbundsmandatet i Irak og en gruppe assyrere forhandlet med franskmennene om å få komme med sine slekter til Syria. Om lag 800 mann kom til elven Khabur, som kort tid før var blitt bestemt som grense mellom Syria og Irak. Franskmennene betraktet grenseovertredelsen som illegal og alle mann ble sendt tilbake. På irakisk side kom det til et sammenstøt med regjeringsstyrker som var oppmarsjert der. 530 assyrere flyktet tilbake til Syria og ble internert der. De assyrere som var blitt tatt til fange av irakiske styrker, ble drept.

## Massakren
Denne hendelsen og de oppdemmede aggresjoner mot assyrerne førte i 1933 til den såkalte Semile-massakren. Det ble spredt et rykte av engelskmennene om at assyrerne aktet å plyndre i Nordirak. Slik ble kurdiske og arabiske stammer oppviglet mot assyrerne. Under de påfølgende uroligheter fra 60 av 64 assyriske landsbyer ødelagt, og under irakiske regjeringsstyrkers ledelse ble assyrerne drevet sammen og den mannlige befolkning ble skutt, alle over ti år. I Semile utførte irakiske styrker en massaker som senere ble fremstilt og feiret som slutten på assyrernes «opprør». I Semile alene ble 350 drept; det samlede antall døde assyrere anslås til over 3000.

Patriarken Mar Shimun XXIII, som ble holdt tilbake i Bagdad, gjorde sitt beste for å informere og appellere til de diplomatiske stasjoner der og Folkeforbundet for å komme sine trosfeller til unnsetning.

## Genocide - Folkemord
Simele-massakren inspirerte Raphael Lemkin til å utmynte ordet «Genocide» (*Folkemord*).

## Rammede landsbyer

## Referanser
Rudolf Bamler

**Rudolf Bamler** (født 6. mai 1896 i Osterburg i Sachsen-Anhalt, død 13. mars 1972 i Groß Glienicke) var en tysk offiser. Han hadde ledende stillinger både i Wehrmacht under andre verdenskrig og i DDRs væpnede styrker i etterkrigstiden.

Han tjenestegjorde i infanteriet under første verdenskrig og ble tildelt Jernkorset i begge klasser.

Han meldte seg inn i NSDAP relativt tidlig.

Før andre verdenskrig var Bamler gruppe-leder for Abwehr i Berlin. Ved krigsutbruddet gikk han over i hæren, og fra 1942 var han generalstabssjef for de tyske styrkene i det okkuperte Norge. Her hadde han blant annet ansvaret for planleggingen av en mulig tysk invasjon av Sverige. 

I 1944 ble Bamler beordret til tjeneste på østfronten, der som divisjonssjef. Han overgav seg til sovjetiske styrker ved Mogiljov, og som krigsfange fikk han kommunistiske sympatier og gikk inn i *[[Nationalkomitee Freies Deutschland]]*. Etter krigen deltok han i oppbygningen av den østtyske *[[Nationale Volksarmee]]*, og fra 1952 var han generalmajor i *[[Volkspolizei]]*. Fra 1959 til 1962 arbeidet Bamler hos Stasi.

## Referanser